
Vonalstruktúra és plasztika az ortogonális és az organikus rendszeren belül

Biennáléra készült makettjeink első látásra más irányvonalat képviselnek. Az alap ötlet a logikából és a természetből fakad. Míg az egyik makett szabályos elemekből alkotott szabálytalan test, a másik természet és formából felépülő szabályos tér. Így válik eggyé a két irányvonal.
A logika egyszerű, mégis ez alapján bontakozik ki és válik kiforrott valójává az építészet. Jelen korunk túlzott konstruktivitását ellensúlyozhatjuk logikus elemek játékos variálásával. A modern építészet lehetővé teszi az egyszerű, letisztult formák alkalmazását a szabályos mégis dinamikus egységek felhasználásával. Ez lehetővé teszi a formák végtelen variálását.
A Föld legnagyobb mintatára, maga a természet. Kivetülése az építészetben sokféle felhasználási lehetőséget biztosít, ezáltal bővíti formatárunkat. Egy épület nem csak akkor lehet modern, ha a formája és a felhasznált anyagok elidegenednek a természettől. A modern épület is lehet természetes, ha egybeforr a természettel, visszacsatol rá és kapcsolatot teremt vele, ezzel téve élhetőbbé és barátságosabba. A természet különlegessége és sokfélesége ellensúlyozza az építészet konstruktivitását.
Kutatásunk hangsúlyozza a természeti formák és az egyszerű logikai elemek fontosságát az építészeti forma kialakításában. Tanulmányunkban bemutatjuk, hogy hogyan lehet visszacsatolni az építészetbe a természet és a logika szabálytalan elemekből felépülő szabályozott rendszerét.



